Diari Oficial de la Generalitat Valenciana


Sumari del DOGV 2449, del 14-02-1995 (1995/833835)

ORDRE de 27 de gener de 1995, de la Conselleria d'Agricultura, Pesca i Alimentació, per la qual s'exceptuen els productors de llavors oleaginoses de determinats requisits per a optar a les ajudes compensatòries en la Comunitat Valenciana per a la campanya 1995-96.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/27/(8)/dof/vci/html**

### Dades del document

Número de DOGV
:   2449

Data del DOGV
:   14-02-1995

Secció del DOGV
:   DISPOSICIONS GENERALS

Número del document
:   1995/833835


Data del document
:   27-01-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 27 de gener de 1995, de la Conselleria d'Agricultura, Pesca i Alimentació, per la qual s'exceptuen els productors de llavors oleaginoses de determinats requisits per a optar a les ajudes compensatòries en la Comunitat Valenciana per a la campanya 1995-96.   
En l'Ordre de 28 d'octubre de 1994, del Ministeri d'Agricultura, Pesca i Alimentació, per la qual es regulen per a la campanya de comercialització 1995-96 (collita 1995) la retirada de terres, les normes específiques per als productors d'oleaginoses i el conreu amb fins no alimentaris en les terres retirades, s'hi indica, en la disposició addicional primera, la possibilitat que els agricultors les explotacions del quals estiguen situades en regadiu en zona afectada per la sequera puguen ser exceptuats de certes obligacions.  
D'altra banda, l'Ordre de 7 de juliol de 1994, del Ministeri de la Presidència, que determina, entre altres aspectes, els àmbits territorials afectats per la sequera en secà i regadiu, inclou en l'annex 2 tots els termes municipals de la Comunitat Valenciana en què, en la zona de regadiu, les reduccions en la dotació d'aigua han estat superiors al 50 per cent de les habituals.  
Això ha implicat produccions molt escasses i, fins i tot, nul·les en algunes zones, cosa per la qual, d'acord amb les avaluacions conjuntes realitzades per tècnics del Ministeri d'Agricultura i d'aquesta conselleria, i amb la proposta prèvia motivada per a això,  
ORDENE:  
Article únic  
Els agricultors les explotacions dels quals estiguen situades en parcel·les de regadiu en el territori de la Comunitat Valenciana, pel que fa a les ajudes compensatòries específiques per a la producció de llavors oleaginoses, queden exceptuats d'acreditar les obligacions següents:  
- La relativa als límits que cal respectar en la retirada de terres, establerta en el paràgraf segon de l'apartat 3 de l'article primer de l'Ordre de 28 d'octubre de 1994, que es limita al 50 per cent de la superfície total per a la qual se sol·liciten pagaments compensatoris.  
- La relativa al respecte a la rotació de conreus, establerta en el punt b) de l'article novè de la mateixa ordre, en què es permet repetir el conreu d'oleaginoses en la mateixa superfície que en la campanya 1994-95.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 27 de gener de 1995  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI